Robert Mitchum

Robert Charles Durman Mitchum (6. elokuuta 1917 Bridgeport, Connecticut, Yhdysvallat – 1. heinäkuuta 1997 Santa Barbara, Kalifornia, Yhdysvallat) oli yhdysvaltalainen näyttelijä ja laulaja. Mitchum muistetaan etenkin tähtirooleista useissa tunnetuimmissa film noir -elokuvissa. Mitchumia voidaan pitää 1950- ja 1960-lukujen elokuvalle leimallisten antisankarien edelläkävijänä. == Lapsuus ja nuoruus == Robert Mitchumin isä James Mitchum oli sotilas ja vapaa-aikanaan kapakkatappelija. Hän oli isänsä puolelta skottilais-irlantilainen ja äitinsä puolelta Mitchumin kertoman mukaan mustajalkaintiaani. Mitchumin äiti Ann oli norjalainen siirtolainen. Lapsuudessaan Mitchum hankkiutui jatkuvasti vaikeuksiin. Läpi elämänsä hän oli kuuluisa menneisyydestään kertovista keksimistään uskomattomista tarinoista. Hän väitti esimerkiksi työskennelleensä Georgiassa rangaistusvankina, mutta oli paennut kuitenkin kuuden päivän jälkeen. Mitchum sai potkut New Yorkin Haaren High Schoolista, ja hän kierteli maata suuren laman alkuvuosina, jolloin hän ansaitsi elantonsa muun muassa työmiehenä ja ammattinyrkkeilijänä. Vuonna 1936 hän päätyi Long Beachille Kaliforniaan sisarensa Julien kanssa, joka sai hänet liittymään kanssaan paikalliseen teatteriliittoon. == Ura == Mitchumin ensimmäinen elokuvarooli oli pikkuosa Hopalong Cassidy-westernissä Hoppy Serves a Writ (1943). Lukuisten muitten pikkuroolien jälkeen hän teki sopimuksen RKO Radio Picturesin kanssa. Mitchum teki läpimurtonsa sivuosassa elokuvassa Sotakirjeenvaihtaja (The Story of G.I. Joe, 1945), josta hän oli Oscar-ehdokkaana parhaan miessivuosan esittäjänä, mutta suurimman menestyksen hän saavutti karheissa pienen budjetin rikosdraamoissa, jotka myöhemmin tultiin tuntemaan film noirina. Hänet tunnettiin parhaiten rooleista, joissa huonot valinnat saivat roolihahmon ryhtymään tekoihin, jotka vievät tämän väärän ja oikean rajamaille; kuten kyynisenä, kovaksikeitettynä yksityisetsivänä elokuvassa Varjot menneisyydestä (Out of the Past, 1947), häiriintyneenä taiteilijana elokuvassa Kaulakorun kahleissa (The Locket, 1946), hämäräperäisenä uhkapelurina elokuvassa Rikosten rajoilla (His Kind of Woman, 1951). Hänen vahva läsnäolonsa ja rosoinen äänensä tekivät hänestä erityisen sopivan näyttelemään uhkaavia roolihahmoja, mutta hän yhdisti uhkaavuuden menestyksekkäästi pinnan alla väijyvään raakaan älyyn. Hänet ja Lila Leeds -niminen tähtönen pidätettiin 1948 Leedsin asunnosta syytettynä huumeiden hallussapidosta. Lyhyt vankeustuomio marijuanan hallussapidosta vei hänen uransa 1950-luvun alkuvuosina muutamaksi vuodeksi sivuraiteille, mutta hän selvisi skandaalista, osittain ihailijoidensa vuoksi, jotka olivat aina nähneet hänet kapinallisena ja ulkopuolisena. Hän jatkoi uraansa ja sai myöhemmin kiitosta rooleistaan murhanhimoisena saarnamiehenä Charles Laughtonin toisessa ja viimeisessä ohjaustyössä Räsynukke (The Night of the Hunter, 1955), sympaattisena merisotamiehenä nunnaa esittäneen Deborah Kerrin kanssa elokuvassa Taivas tietää, Mr. Allison? (Heaven Knows, Mr. Allison, 1957), australialaisena lammasfarmarina, jälleen yhdessä Deborah Kerrin kanssa, tällä kertaa avioparina, elokuvassa Maankiertäjät (The Sundowners, 1960), kostonhimoisena rangaistusvankina elokuvassa Tuomitun kosto (Cape Fear, 1962), ikääntyvänä pikkuroistona elokuvassa Hiljaisuuden laki (The Friends of Eddie Coyle, 1973) ja yksityisetsivä Philip Marlowena elokuvissa Verenpunainen yö (Farewell, My Lovely, 1975) ja Syvä uni (The Big Sleep, 1978). Hänen viimeiseksi roolikseen jäi elokuvaohjaaja George Stevensin osa elokuvassa James Dean: Race with Destiny (1997). ==Yksityiselämä== Vuonna 1940 Mitchum meni naimisiin Delawaressa poikavuosien rakastettunsa Dorothy Spencen kanssa. Mitchumit saivat kaksi poikaa, Jim Mitchum ja Christopher Mitchum, kumpikin näyttelijöitä, ja Petrine-tyttären. Avioliitto kesti Robert Mitchumin kuolemaan asti. Robert Mitchum kuoli keuhkosyöpään ja ilmapöhöön 79-vuotiaana 1. heinäkuuta 1997 nukkuessaan. ==Filmografia (valikoima)== * Taistelu viidakossa ('Gung Ho!': The Story of Carlson's Makin Island Raiders, 1943) * He kohtasivat New Yorkissa (When Strangers Marry, 1944) * 30 sekuntia Tokion yllä (Thirty Seconds Over Tokyo, 1944) * Sotakirjeenvaihtaja (Story of G.I. Joe, 1945) * Uneksimme keväästä (Till the End of Time, 1946) * Salattuja tunteita (Undercurrent, 1946) * Kaulakorun kahleissa (The Locket, 1946) * Yksinäinen ratsastaja eli Vainottu (Pursued, 1947) * Oikeutettu kosto (Crossfire, 1947) * Ota minut (Desire Me, 1947) * Varjot menneisyydestä (Out of the Past, 1947) * Nainen erämaassa (Rachel and the Stranger, 1948) * Verinen kuu (Blood on the Moon, 1948) * Tomin punainen poni (The Red Pony, 1949) * Kuolema vaanii varjossa (The Big Steal, 1949) * Joulun lahja (Holiday Affair, 1949) * Kielletty menneisyyteni (My Forbidden Past, 1951) * Rikosten rajoilla (His Kind of Woman, 1951) * Suurkaupungin varjoja (The Racket, 1951) * Macao – syntisten saari (Macao, 1952) * Hyökkäys (One Minute to Zero, 1952) * Rodeon miehet (The Lusty Men, 1952) * Enkelin kasvot (Angel Face, 1952) * Valkoinen noitatohtori (White Witch Doctor, 1953) * Kuoleman kuilu (Second Chance, 1953) * Tohtorin heila (She Couldn't Say No, 1954) * Joki, jolta ei ole paluuta (River of No Return, 1954) * Puuman jäljillä (Track of the Cat, 1954) * Elämän muukalainen (Not as a Stranger, 1955) * Räsynukke (The Night of the Hunter, 1955) * Hän taisteli yksin (Man with the Gun, 1955) * Kansainvälistä vakoilua (Foreign Intrigue, 1956) * Kapinallisten asekätkö (Bandido, 1956) * Taivas tietää, Mr. Allison (Heaven Knows, Mr. Allison, 1957) * Intohimojen satama (Fire Down Below, 1957) * Vihollinen syvyydessä (The Enemy Below, 1957) * Cobra-laivue (The Hunters, 1958) * Uhkaavat vuoret (The Angry Hills, 1959) * Seikkailija Rio Grandesta (The Wonderful Country, 1959) * Aina kolmanteen polveen (Home from the Hill, 1960) * Vastarintamiehet (A Terrible Beauty, 1960) * Maankiertäjät (The Sundowners, 1960) * Ruoho on vihreämpää aidan toisella puolen (The Grass Is Greener, 1960) * Mestaripinnari (The Last Time I Saw Archie, 1961) * Tuomitun kosto (Cape Fear, 1962) * Atlantin valli murtuu (The Longest Day, 1962) * Kaksi kiikkulaudalla (Two for the Seesaw, 1962) * Yhdestoista murha (The List of Adrian Messenger, 1963) * Malaijan tiikeri (Rampage, 1963) * Ristitulessa (Man in the Middle, 1963) * Miten tämäkin päättyy (What a Way to Go!, 1964) * Seikkailija Keniasta (Mister Moses, 1965) * El Dorado (El Dorado, 1966) * Tie länteen (The Way West, 1967) * Pancho Villa ratsastaa jälleen (Villa Rides, 1968) * Anzion taistelu (Lo sbarco di Anzio, 1968) * Viimeinen seitsemästä (5 Card Stud, 1968) * Salainen seremonia (Secret Ceremony, 1968) * Sheriffin kosto (Young Billy Young, 1969) * Hyvät kaverit ja pahat kaverit (The Good Guys and the Bad Guys, 1969) * Ryanin tytär (Ryan's Daughter, 1970) * Paluu kotiin (Going Home, 1971) * Pappi ja paholainen (The Wrath of God, 1972) * Hiljaisuuden laki (The Friends of Eddie Coyle, 1973) * Yakuza – samuraitten kirous (Yakuza, 1974) * Verenpunainen yö (Farewell, My Lovely, 1975) * Midwayn taistelu (Midway, 1976) * Viimeinen valtias (The Last Tycoon, 1976) * Amsterdamin tappaja (The Amsterdam Kill, 1977) * Syvä uni (The Big Sleep, 1978) * Matilda - maailmanmestari (Matilda, 1978) * Kersantti Steiner - Rautaristin ritari (Steiner - Das eiserne Kreuz, 2. Teil, 1979) * Agency - suuri valtapeli (Agency, 1980) * Mestaruuskausi (That Championship Season, 1982) * Suurlähettiläs (The Ambassador, 1984) * Marian rakastajat (Maria's Lovers, 1984) * Mr. North (Mr. North, 1988) * Haamujen kosto (Scrooged, 1988) * Keskiyön pako (Midnight Ride, 1990) * Cape Fear (Cape Fear, 1991) * Dead Man (Dead Man, 1995) ==Aiheesta muualla== * Robert Mitchum NNDB:ssä * Robert Mitchum Angelfiressä * Mitchum Stars of Oldissa Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Hollywood Walk of Fame Luokka:Amerikannorjalaiset Luokka:Vuonna 1917 syntyneet Luokka:Vuonna 1997 kuolleet